Proračunski organ je v skladu s predlogom Komisije za ti dve shemi sprejel odobritve v višini 285 milijonov EUR oziroma 30 083 milijonov EUR. Vsota navedenih sprejetih odobritev in namenskih prejemkov ustreza skupni oceni razpoložljivih odobritev v višini 749 milijonov EUR za operativne sklade za organizacije proizvajalcev v sektorju sadja in zelenjave ter 31 083 milijonov EUR za shemo enotnega plačila.

–pričakovani namenski prejemki v proračunskem letu 2014 so bili ocenjeni na 849 milijonov EUR. Pričakovani so bili prejemki iz popravkov pri potrditvi skladnosti v višini 638 milijonov EUR in prejemki iz nepravilnosti v višini 165 milijonov EUR. Prejemki iz dajatev za mleko so bili ocenjeni na 46 milijonov EUR;

Kot je bilo navedeno že v prejšnjih poročilih o sistemu zgodnjega opozarjanja, so razpoložljivi namenski prejemki po prvotnih ocenah Komisije v letu 2014 znašali 1 464 milijonov EUR, in sicer:

Na podlagi določb člena 43 Uredbe (EU) št. 1306/2013 so prihodki, ki izhajajo iz finančnih popravkov na podlagi sklepov o potrditvi obračunov in skladnosti, iz nepravilnosti in dajatev za mleko, označeni kot namenski prejemki za financiranje odhodkov EKJS. Namenski prejemki se lahko v skladu s temi določbami uporabijo za financiranje katerih koli odhodkov EKJS. Če se del teh prejemkov v proračunskem letu ne porabi, se neporabljeni del samodejno prenese v naslednje proračunsko leto.

Začasno izvajanje proračuna EKJS za leto 2014 je predstavljeno v Prilogi 1 in bo predvidoma znašalo 44 293,2 milijona EUR. Ta znesek vključuje predvsem odhodke EKJS v okviru deljenega upravljanja, kot so jih prijavile države članice med 16. oktobrom 2013 in 15. oktobrom 2014, vključno z zmanjšanji mesečnih povračil v teku proračunskega leta. Poleg tega vključuje oceno neposrednih odhodkov v višini približno 7,7 milijona EUR, ki naj bi se predvidoma še izvedli do 31. decembra 2014.

V Prilogi 1, ki prikazuje začasno izvrševanje proračuna za leto 2014 za obdobje do 15. oktobra 2014, proračunska sredstva za člene za sektor sadja in zelenjave ter za ločene neposredne pomoči predstavljajo sprejete odobritve za navedeni shemi, ki znašajo 676,7 milijona EUR oziroma 38 252 milijonov EUR, pri čemer niso upoštevani zgoraj navedeni namenski prejemki. Če prištejemo namenske prejemke za ta sektorja, znašajo skupne odobritve v proračunu za leto 2014 za sektor sadja in zelenjave 1 140,7 milijona EUR, za sektor ločenih neposrednih pomoči pa 39 252 milijonov EUR.

3.Pripombe k začasnemu izvrševanju proračuna EKJS za leto 2014

Začasno izvrševanje proračuna za leto 2014 je predstavljeno v Prilogi 1. V nadaljevanju je predstavljeno kratko pojasnilo za nekatere proračunske člene, pri katerih se kažejo največja odstopanja med dejanskimi izdatki in ustreznimi proračunskimi sredstvi, vključenimi v proračun za leto 2014.

3.1.Tržni ukrepi

Prevzem odobrenih proračunskih sredstev za posege na kmetijskih trgih je bil v primerjavi z ravnjo izglasovanih odobritev proračuna višji za 245,3 milijona EUR toda nižji za 218,7 milijona EUR, če upoštevamo znesek v višini 464 milijonov EUR, ki je bil predviden kot namenski prejemek za to poglavje. To razhajanje je neto učinek poteka izvrševanja, predvsem v sektorjih sadja in zelenjave, vina in mleka.

3.1.1.Žita (+2,5 milijona EUR)

V proračunu za leto 2014 niso bile predvidene odobritve za tržne ukrepe za žita. Vendar so v nekaterih državah članicah nastali določeni neporavnani odhodki za izvozna nadomestila za pretekla tržna leta.

3.1.2.Nadomestila za proizvode, ki niso navedeni v Prilogi I (–3,9 milijona EUR)

Časovni razpored plačil za neporavnane zneske nadomestil za proizvode, ki niso navedeni v Prilogi I, pričakovanih v proračunskem letu 2014, se je izkazal za veliko hitrejšega, kot se je predvidevalo ob določitvi proračuna, in skoraj noben odhodek ni več bremenil proračuna za leto 2014, posledica česar je znatno premajhna poraba za to vrstico.

3.1.3.Programi za hrano (–7,2 milijona EUR)

Proračunsko leto 2013 je bilo zadnje leto izvajanja programov za hrano v okviru EKJS in v zakonodaji niso predvidena zapoznela plačila za to shemo. Vendar je bil znesek v višini 7,2 milijona EUR za pomoč, ki je bila predhodno plačana, izterjan in vrnjen temu členu.

3.1.4.Sadje in zelenjava (333,8 milijona EUR v primerjavi sprejetimi odobritvami)

Takšna bistveno prevelika poraba sredstev je posledica primerjave odhodkov tega sektorja z odobrenimi proračunskimi sredstvi za leto 2014, ki ne vključujejo namenskih prejemkov za ta sektor. Če se vključi tudi namenske prejemke v višini 464 milijonov EUR za ta sektor (glej opombo * na dnu priložene tabele), skupni znesek odobrenih sredstev naraste na 1 140,7 milijona EUR, poraba pa postane prenizka (130,2 milijona EUR).

Glavne sheme, ki so se financirale iz odobritev, na voljo za ta sektor, so operativni skladi za organizacije proizvajalcev, sistem razdeljevanja sadja v šolah in pomoč skupinam proizvajalcev za predhodno priznanje. Opozoriti je treba, da so bile v letu 2014 pri vseh teh shemah opažene različne stopnje nizke porabe.

3.1.5.Proizvodi sektorja za pridelavo grozdja (–62,6 milijona EUR)

Takšna nizka poraba je posledica nekoliko nižjih odhodkov nekaterih držav članic za nacionalne programe za vinski sektor v primerjavi s proračunskimi zgornjimi mejami.

3.1.6.Mleko in mlečni izdelki (–9,3 milijona EUR)

Razlog za to nizko porabo so manjši odhodki držav članic za program „mleko za šole“ v primerjavi z odhodki, ki so bili napovedani v proračunu.

3.2.Neposredne pomoči

Prevzem odobrenih proračunskih sredstev za neposredne pomoči je bil v primerjavi z ravnjo izglasovanih odobritev proračuna višji za 637 milijonov EUR toda nižji za 363 milijonov EUR, če upoštevamo znesek v višini 1 000 milijonov EUR, ki je bil predviden kot namenski prejemek za to poglavje. Ta razlika vključuje ločene in druge neposredne pomoči.